cyanic-selkie/wikianc huggingface dataset:
Ritchie De Laet
Manchester United
Bl-opportunitajiet mal-klabb minn Manchester ikunu ftit, nhar is-17 ta' Ġunju 2011, De Laet issieħeb mat-tim promoss ta' Norwich City b'self għal sena. Magħom iddebutta fid-dro ta' 1–1 kontra Wigan Athletic. Nhar il-21 ta' Awwissu skorja l-ewwel gowl tiegħu għal Norwich kontra l-eks-klabb tiegħu, Stoke City, fi dro ta' 1–1. Fit-18 ta' Jannar 2012, De Laet irritorna lura lejn United wara li l-perjodu ta' self tiegħu ġie mħassar.
Leicester City
Fl-14 ta' Mejju 2012, De Laet iffirma kuntratt ta' tliet snin ma' Leicester City. Hu skorja l-ewwel gowl tiegħu fl-1 ta' Jannar 2013, fir-rebħa kbira ta' 6–1 fuq Huddersfield Town.
Internazzjonali
Ftit ġranet wara d-debutt bil-flokk ta' Manchester United, De Laet ġie msejjaħ fl-iskwadra Belġjana għat-Tazza Kirin għall-partiti kontra ċ-Ċili u l-Ġappun. Id-debutt tiegħu wasal fid-29 ta' Mejju 2009 kontra ċ-Ċili.
Palazz Leopoldskron
thumb|300px|Il-Palazz Leopoldskron bil-fortizza Hohensalzburg Il-Palazz Leopoldskron huwa wieħed mill-aktar binjiet importanti fl-Awstrija. Dan jinsab fil-Leopoldskron-Moos, li huwa distrett fin-Nofsinhar ta' Saliżburgu. Dan hu wieħed minn dawk il-postijiet li jinsabu f'Saliżburgu u li taw lil din il-belt reputazzjoni ta' waħda mill-isbaħ bliet fid-dinja, li hu mibni fuq stil Rinaxximentali u Barokk.
Dan il-palazz ġie ikkummissjonat fl-1736 mill-Konti Leopold Anton von Firmian u baqa' fil-familja Firmian sal-1837. Fl-1918 il-post inxtara mid-direttur teatrali Max Reinhardt li bl-għajnuna ta' artiġjani tal-post hu reġa' qajjem dan il-palazz. Hu beda juża dan il-bini għall-produzzjonijiet teatrali tiegħu u bħala post fejn jiltaqgħu l-kittieba, l-atturi, il-kompożituri u artisti minn madwar id-dinja. Joħloq dehra sabiħa qalb l-Alpi.
Regola tal-gowls barra mid-dar
Ir-regola tal-gowls barra mid-dar hi sistema wżata fil-futbol u fi sports oħra li tista' tiġi wżata meta timijiet jaffaċċjaw lil xulxin darbtejn, darba fil-grawnd ta' tim minnhom. B'dan il-metodu, it-tim li skorja l-aktar gowls "barra mid-dar" jirbaħ jekk fl-aħħar jispiċċaw pari. Din hi xi drabi espressa billi jgħidu li gowls barra mid-darba "jiswew doppju" f'każ ta' pari.
Il-gowls barra mi-dar hi ħafna drabi implimentata f'logħbiet li jkollhom żewġ legs, fejn ir-riżultat inizzjali hu determinat mill-iskor aggregat - jiġifieri, l-iskor taż-żewġ partiti huma mgħoddija flimkien. F'ħafna kompetizzjonijiet, ir-regola tal-gowls barra mid-dar hi l-ewwel għażla għal każijiet bħal dawn, bl-ogħti tal-penalties bħala t-tieni għażla jekk kull tim skorja l-istess numru ta' gowls barra mid-dar. Ir-regoli jvarjaw jekk ir-regola tal-gowls barra mid-dar tapplikax fl-aħħar tal-ħin normali tat-tieni leg, jew wara l-ħin supplementari jew (aktar komunament) wara t-tnejn li huma.
Applikazzjoni
Ir-regola tal-gowls barra mid-dar hi applikat f'ħafna kompetizzjonijiet li jużaw l-isfida doppja ġewwa d-dar u barra. Fost il-kompetizzjonijiet jinkludu l-fażi ta' eliminazzjoni diretta tal-UEFA Champions League u tat-Tazza UEFA, u anki partiti ta' sfida doppja fil-kwalifikazzjoni għall-Kampjonati Ewropej u tat-Tazza tad-Dinja.
Mhux il-kompetizzjonijiet kollha jużaw din ir-regola. Per eżempju, qabel l-2005 il-CONMEBOL ma kinitx tuża din ir-regola u lanqas il-ħinijiet supplementari f'ebda kompetizzjoni tagħha (fuq kollox il-Copa Libertadores). Iż-żewġ partiti bejn l-istess timijiet li kienu jispiċċaw pari kienu mal-ewwel imorru għall-għoti tal-penalties. Ir-regola tal-gowls barra mid-dar (mingħajr ħinijiet supplementari) kienet introdotta fl-edizzjoni tal-2005 ta' Copa Libertadores. Fl-Amerika Latina, eżempju ta' kampjonat li dejjem għamel użu ta' din ir-regola hu l-Copa do Brasil (Tazza Brażiljana).
Mike Bongiorno
Michael Nicholas Salvatore Bongiorno (twieled fis-26 ta' Mejju 1924 – miet fit-8 ta' Settembru 2009) kien wieħed mill-iktar preżentaturi televiżi Taljani popolari, tant li t-Taljani jsejħulu "il re della televisione".
Regola tal-gowls barra mid-dar
Applikazzjoni
Fil-futbol Ingliż, l-isfidi doppji tal-League Cup huma suġġetti għar-regola barra mid-dar wara l-ħin miżjud. Jekk fid-90 minuta tat-tieni partita r-riżultat kien f'pareġġ imorru fil-ħinijiet supplementari, mingħajr ma jingħaddu l-gowls barra mid-dar. Wara, dawn jittieħdu taħt konsiderazzjoni.
Mike Bongiorno
Oriġini
Bongiorno twieled fil-Belt ta' New York New York fis-26 ta' Mejju 1924 minn omm Taljana minn Turin u missier Italo-Amerikan. Wara d-divorzju tal-ġenituri tiegħu, iċ-ċkejken Mike mar Turin flimkien ma' ommu. F'Turin huwa ħa l-edukazzjoni tiegħu sal-Liċeo Klassiku. Matul it-Tieni Gwerra Dinjija kellu jieqaf mill-istudji ħabba l-invażjoni tal-Ġermaniżi u ngħaqad mal-Partiġġjani, fejn grazzi għall-Ingliż li kien tgħallem impjegawh sabiex jikkomunika mal-Alleati. In-Nazisti qabduh u Mike għamel seba' xhur f'ħabs f'San Vittore u wara ġie trasferit fil-kamp ta' konċentrament ta' Bolzano u mbagħad dak ta' Mauthausen, u fl-aħħar fil-lager ta' Spitter minn fejn ġie salvat permezz ta' tpartit ta' priġunieri bejn il-Ġermanja u l-Istati Uniti.
Regola tal-gowls barra mid-dar
Applikazzjoni
Fil-Football Leauge il-partiti fis-semi-finali, minkejja li għandhom l-isfida doppja barra u ġewwa d-dar, ir-regola mhijiex implimentata.
Mike Bongiorno
Missier it-Televiżjoni Taljan
Fl-1946 beda jaħdem New York mar-radju u seba' snin wara irritorna l-Italja. Ta' tletin sena beda jaħdem mat-TV Taljan mill-ewwel ġurnata li beda jxandar r-RAI, jiġifieri fit-3 ta' Jannar 1954, bil-programm Arrivi e Partenze. Mill-1955 sal-1959 ippreżenta wieħed mill-iktar kwizis magħrufin fuq it-TV Taljan Lascia o Raddoppia, li kien ukoll l-ewwel kwizz fuq it-TV Taljan. Tant kien popolari li nhar ta' Ħamis iċ-ċinema kienu jagħlqu għax in-nies kienu jkunu mwaħħlin quddiem is-settijiet tat-TV biex jaraw dal-kwizz. Huwa għen biex dan il-mass medium ġdid tat-TV jidħol fid-djar Taljani u fil-kultura popolari ta' wara l-Gwerra l-Kbira. Fl-era tat-TV black and white ppreżenta programmi ta' suċċess bħal Campanile sera (1960), Rischiatutto (1970) li fih intużaw l-effetti speċjali fit-TV għall-ewwel darba u La fiera dei sogni.
Regola tal-gowls barra mid-dar
Anomaliji
Jekk iż-żewġ klabbs jaqsmu l-istess stadju, il-partiti fid-dar u barra mid-dar ma tantx għandhom differenza imma r-regola xorta tkun applikata. Eżempju, fis-semi-finali tal-UEFA Champions League 2003 iltaqgħu Inter Milan u AC Milan. Iż-żewġ timijiet jilgħabu l-logħob tagħhom fl-istess grawnd, dak ta' San Siro, imma tim wieħed kellu jkun iddikjarat bħala tim li qed jilgħab f'daru u l-ieħor bħala l-viżitatur fiż-żewġ partiti.
Mike Bongiorno
Missier it-Televiżjoni Taljan
Mill-1963 sal-1997 ippreżenta ħdax-il edizzjoni tal-Festival ta' Sanremo.
Regola tal-gowls barra mid-dar
Anomaliji
Bi skor aggregat ta' 1-1, u biż-żewġ timijiet jilgħabu fl-istess grawnd, AC Milan kienu ddikjarati rebbieħa minħabba li huma kienu t-tim "viżitatur" fit-tieni logħba.
Mike Bongiorno
Mal-istazzjonijiet ta' Berlusconi
Baqa' jaħdem mar-RAI sakemm fl-1980 beda jippreżenta I sogni nel cassetto fuq Tele Milano (li mbagħad sar Canale 5), wieħed mill-ewwel stazzjonijiet kummerċjali fl-Italja, propjeta ta' Silvio Berlusconi. Fl-1982 beda jippreżenta fuq l-istazzjonijiet ta' Berlusconi Superflash u fl-1987 Telemike. Mill-1989 sal-2003 ippreżenta l-verżjoni Taljana ta' Wheel of Fortune (La Ruota della Fortuna). L-aħħar programmi li ppreżenta fuq l-istazzjonijiet Mediaset kienu Genius, kwizz għat-tfal ta' bejn 12 u 14-il sena, u Il Migliore sal-2007.
Regola tal-gowls barra mid-dar
Anomaliji
F'każijiet bħal dawn, ħafna biljetti għal kull leg jkunu riservati għall-benjamini tat-tim tad-"dar".
Mike Bongiorno
Impatt fuq il-Kultura
L-impatt tiegħu fuq il-kultura Taljana kien esplorat mill-filosofu Umberto Eco, awtur tal-‘bestseller' “The Name of the Rose” (1980), f'teżi famuża tal-1963 bl-isem “Il-Fenomenoloġija ta' Mike Buongiorno”.
Regola tal-gowls barra mid-dar
Anomaliji
Kien hemm tal-anqas każ wieħed ta' applikazzjoni ħażina tar-regola tal-gowls barra mid-dar mir-referì f'kampjonati internazzjonali għall-klabbs. Dan ġara fit-tieni logħba tat-Tazza tat-Tazez 1971-72 bejn Rangers u Sporting Lisbon. Il-logħob kellhom dawn ir-riżultati:
Mike Bongiorno
Mewt
Il-preżentatur, li fl-2007 ingħata degree onorarju, mill-Università ta' Milan, kien ilu ma jkollu programm televiżiv sa mit-tmiem tal-kuntratt tiegħu mal-Mediaset, apparti reklami ta' kumpanija ċellulari flimkien mal-preżentatur ukoll popolari Fiorello, li għandu nofs l-età tiegħu. Fil-fatt din is-serje ta' reklami ssoktat fil-ġimgħa stess li fiha Mike miet. Reklam ġdid, li xxandar biss lejlet mewtu, juri lil Fiorello waħdu fil-bidu u ironikament jantiċipa lit-telespettaturi milli jistaqsu għaliex Bongiorno mhux hemmhekk miegħu. Imma eżatt wara, Mike jitfaċċa.
Mike Bongiorno miet ħabta u sabta b'attakk ta' qalb li tah f'ħotel f'Montecarlo fejn kien għal vaganza qasira, fl-età ta' 85 sena, nhar it-8 ta' Settembru 2009. SKY Italia, ftit qabel miet, kien beda jxandar reklam għall-programm “Riskytutto”, li kellu jimmarka r-ritorn ta' Bongiorno fix-xena televiżiva. Il-Gvern Taljan tah funeral statali li sar fil-Katidral ta' Milan erbat ijiem wara mewtu, fil-preżenza tal-Priministru Silvio Berlusconi, ħabib antik ta' Bongiorno, diversi personalitajiet tat-televiżjoni Taljana bħal Pippo Baudo, Sandra Mondaini, Renzo Arbore, Gerry Scotti, Fiorello u iktar minn ħmistax-il elf ruħ li mlew il-Katidral u l-pjazza ta' quddiemu.
John Butler Yeats
John Butler Yeats (16 ta' Marzu 1839 – 3 ta' Frar 1922) kien artist Irlandiż u missier William Butler Yeats, Lily Yeats, Elizabeth Corbett "Lolly" Yeats u Jack B. Yeats. In-National Gallery of Ireland għandha numru ta’ ritratti tiegħu biż-żejt u xogħlijiet fuq il-karta, inkluż wieħed mir-ritratti tiegħu ta’ ibnu William, impitter fl-1900. Ir-ritratt tiegħu ta' John O'Leary (1904) huwa meqjus bħala l-kapulavur tiegħu.
Karriera
Yeats twieled f’Lawrencetown, belt ta’ Tullylish, County Down. Il-ġenituri tiegħu kienu William Butler Yeats (1806-1862) u Jane Grace Corbert; John Butler Yeats kien l-ikbar minn disa' ulied. Edukat fit-Trinity College Dublin u membru tas-Soċjetà Filosofika tal-Università, John Butler Yeats beda l-karriera tiegħu bħala avukat u ħadem ma’ Isaac Butt qabel ma beda jpitter fl-1867 u studja fil-Heatherley School of Fine Art. Ftit li xejn m'hemm iddokumentat dwar il-bejgħ tiegħu, allura m'hemm l-ebda katalgu tax-xogħol tiegħu f'kollezzjonijiet privati. Huwa possibbli li wħud mix-xogħlijiet bikrin tiegħu setgħu nħarqu fit-Tieni Gwerra Dinjija. Huwa ma kellu l-ebda diffikultà jikseb kummissjonijiet; dan jidher ċar mit-tpinġijiet u l-pitturi biż-żejt tiegħu li jinstabu fi djar privati fl-Irlanda, l-Ingilterra u l-Amerika. L-aħħar ritratti tiegħu juru sensittività kbira għas-suġġett tagħhom. Madankollu, huwa ma kellux sens ta' negozju u qatt ma kien finanzjarjament stabbli matul ħajtu. Huwa spiss biddel fejn joqgħod u ċċaqlaq diversi drabi bejn l-Ingilterra u l-Irlanda.
Fl-1907, fl-età ta’ 68 sena, huwa vvjaġġa lejn New York abbord l-RMS Campania , ma’ bintu Lily, u qatt ma reġa' lura lejn l-Irlanda. F'Ottubru 1909 huwa mar jgħix fid-dar immexxija mis-sorijiet Petitpas li kienet tinsab fi 317 West 29th Street. Fi New York, kellu ħbiberija mal-membri tal-iskola tal-pitturi Ashcan. Huwa miet fid-dar tas-sorijiet fit-3 ta' Frar 1922. Edmund Quinn għamel maskra tal-mewt fuqu u din issa tinsab fil-kollezzjoni tal-Yeats Society f'Sligo. John Butler Yeats jinsab midfun fiċ-Ċimiterju Rurali ta' Chestertown f’Chestertown, New York, ħdejn il-ħabiba tiegħu, Jeanne Robert Foster.
Familja
Yeats iżżeweġ lil Susan Pollexfen (13 ta' Lulju 1841 – 3 ta' Jannar 1900) fl-10 ta' Settembru 1863 fil-Knisja ta' San Ġwann, Sligo. Susan Yeats kienet iddiżappuntata ħafna meta żewġha abbanduna l-istudju tal-liġi biex isir artist. Susan hija deskritta bħala "figura dellija" li "sfortunatament, iġennet bil-mod".
John u Susan kellhom sitt itfal: William Butler Yeats; Susan Mary "Lily" Yeats; Elizabeth Corbett "Lolly" Yeats; Robert Corbet Yeats; John "Jack" Butler Yeats; u Jane Grace Yeats.
Vinċenz de Paul
San Vinċenz de Paul (Landes, 24 ta' April 1581 – 27 ta' Settembru 1660) kien qassis Kattoliku iddedikat għas-servizz tal-foqra.
Vinċenz de Paul twieled f'Pouy, qrib il-muntanji Pirinej, f'Landes, il-Gaskonja fi Franza, f'familja ta' seba' aħwa. Il-ġenituri tiegħu kellhom razzett żgħir li minnu kienu jaqilgħu l-għixien tagħhom. Meta l-missier ra li ibnu Vinċenż kellu xeħta għall-istudju, iddeċieda li jedukah, u bagħtu jistudja f'kulleġġ immexxi mill-Franġiskani. Meta Vinċenz kien qed jistudja, laqa' talba ta' wieħed sinjur mid-distrett biex ikun l-għalliem privat ta' uliedu. Hekk ma baqax iktar ta' piż finanzjarju fuq il-familja.
Saċerdot
Fl-1596 Vinċenz daħal l-Università ta' Toulouse biex jistudja l-filosofija u t-teoloġija. Fl-1600, meta kellu biss 19-il sena, sar saċerdot u baqa' jistudja sal-1605, meta miet missieru u l-familja tiegħu ġiet daharha mal-ħajt. Vinċenz fetaħ skola privata imma mingħajr wisq suċċess u ntela' b'ħafna djun. F'Lulju telaq għal vjaġġ fuq il-baħar minn Marsilja għal Narbona, probabilment biex jaħrab mid-debituri tiegħu. Waqt dan il-vjaġġ, pirati Torok qabżu fuq il-ġifen tiegħu, u ħaduh ilsir f'Tunes. Hemm dam madwar sentejn u qeda tliet sidien bħala lsir, l-aħħar wieħed kien patri apostata, kien ċaħad il-fidi Nisranija u sar Mislem, għall-flus. Bl-eżempju tal-ħajja tajba tiegħu Vinċenz ħajru jerġa jsir Nisrani, u flimkien miegħu ħarab minn Tunes fuq dgħajsa. Wara li għamel sena Ruma huwa rritorna Franza fl-1607. Mar Pariġi u hemm iltaqa' ma' Monsinjur Pierre de Berulle li wara nħatar Kardinal, u fuq il-parir tiegħu sar Kappillan ta' Clinchy, raħal żgħir qrib il-belt, fl-1611. Fl-istess waqt kien ukoll kappillan tar-Reġina Margerita ta' Valois, u għalliem privat ta' wlied il-Konti de Gondi li kien Ġeneral tax-xwieni kollha ta' Franza. De Berulle kien influwenza pożittiva fuq Vinċenz u ffurmah fi spiritwalità profonda.
Mal-foqra u l-ilsiera
Milqut mill-ħajja ta' talb ta' uħud mill-parruċċani tiegħu, fl-1617 Vinċenz ta lilu nnifsu għat-tagħlim u beda jipprietka l-missjonijiet. Darba meta kien f'raħal, sama' l-aħħar qrara ta' wieħed fqir qabel miet, u ntebaħ kemm il-fqar ta' Franza kellhom bżonn min jieħu ħsiebhom. Minn dak in-nhar intefa' b'ruħu u b'ġismu jaħdem għall-fqar, fil-ħabsijiet, fl-isptarijiet u fost l-ilsiera tax-xwieni. Fl-1619 inħatar uffiċjalment bħala Kappillan tal-ilsiera tax-xwieni.
Twaqqif ta' Kongregazzjonijiet
Fl-1625 waqqaf il-Kongregazzjoni tal-Missjoni li l-membri tagħha saru magħrufa bħala l-"Lazzaristi" minħabba li l-kunvent li kien qed iservi saru bħala d-Dar Ċentrali kien iġib l-isem ta' San Lazzru, Saint Lazare, f'Pariġi. Bil-għajnuna ta' Santa Louise de Marillac waqqaf il-Kongregazzjoni tas-Sorijiet tal-Karità li l-"kappella tagħhom kienet il-knisja parrokkjali u l-kunvent tagħhom kien fis-swali tal-morda fl-isptarijiet u fit-toroq mal-fqar". Bil-għajnuna tal-membri ta' dawn il-kongregazzjonijiet huwa waqqaf orfanatrofji għas-subien u għall-bniet, sptarijiet, djar għall-kura tal-mard tal-moħħ, u rnexxielu jifdi iktar minn 1,200 ilsir f'Tunes u fl-Alġier. Kien bniedem li jġib il-ferħ kull fejn jersaq. Kien sensittiv ħafna għall-bżonnijiet tal-oħrajn. Iżda kif jgħid hu stess kellu jissielet bis-sħiħ biex jirbaħ it-temperament supperv, żorr u aħrax li kellu.
Mewt
San Vinċenz de Paul miet fis-27 ta' Settembru 1660. Papa Benedittu XIII iddikjarah Beatu fl-1729. Tmien snin wara, Papa Klement XII ikkanonizzah. Fl-1885, Papa Ljun XIII għamlu Patrun tal-Istituzzjonijiet tal-Karità tal-Knisja. Qalbu għadha intatta, u qiegħda f'relikarju fil-kappella tad-dar ġenerali tas-Sorijiet tal-Karità f'Pariġi.
San Vinċenz huwa wkoll il-qaddis patrun tal-Madagascar, tat-tfal abbandunati, tal-iltima, tal-infermieri, tal-iskjavi, u tal-ħabsin.
Fil-Bażilika ta' San Pietru fil-Vatikan, tinsab statwa ġganteska tiegħu tirrappreżenta lil “missier il-foqra”, xogħol l-iskultur Pietro Bracci, u ilha hemm sa mill-1754.
Il-Knisja Kattolika tagħmel it-tifkira tiegħu nhar is-27 ta' Settembru.
San Ġorġ Preca
San Ġorġ Preca kien familjari ħafna mal-kitbiet spiritwali ta' San Vinċenz de Paul.
Fondazzjoni Wikimedia
thumb|Fondazzjoni Wikimedia Il-Fondazzjoni Wikimedia hi organizzazzjoni bla profitt ibbażata f'San Francisco, California, fl-Istati Uniti. Hi topera diversi proġetti kollaborattivi li jinkludu l-Wikipedija, il-Wikizzjunarju, Wikidata, il-Wikikwota, il-Wikitbiet (li jinkludi l-Wikijunior), il-Wikisors, il-Wikimedia Commons, il-Wikispeċi, il-Wikibarijiet, il-Wikiversità, il-Wikimedia Incubator, il-Meta-Wiki, u l-MediaWiki.
Il-ħolqien tagħha ġie imħabbar mill-fundatur tal-Wikipedija, Jimmy Wales, li kien qed iħaddem il-Wikipedija fil-kumpanija tiegħu Bomis fl-20 ta' Ġunju, 2003.
Objettivi
Il-Fondazzjoni Wikimedia tiddikjara li l-għanijiet tagħha huma li tipprovdi enċiklopedija ta' informazzjoni li tkun bl-eżatt u korretta lil kull persuna fuq din il-pjaneta. L-irwol tagħha hu li tiżviluppa u żżomm kontenut miftuħ, proġetti bbażati fuq sistemà ta' wiki u tipprovdi dan il-kontenut b'xejn mingħajr ebda ħlas.
Flimkien mal-enċiklopedija multilingwali tal-Wikipedija, il-Fondazzjoni żżomm ukoll dizzjunarju u teżawru taħt l-isem tal-Wikizzjunarju, enċiklopedija bi kwotazzjonijiet imsemmiha Wikiquote, repożitorju ta' kitbiet minn sorsi ta' lingwi diversi fuq Wikisource, u kollezzjoni ta' kotba ta' testi u manwali għall-istudenti fuq Wikibooks. Wikijunior huwa sotto-proġett ta' Wikibooks li jispeċċalizza fuq kotba għat-tfal.
Operazzjonijiet
Il-kobor kontinwu ta' kull proġett tal-Wikimedia hu dipendenti mid-donazzjonijiet, imma l-Fondazzjoni Wikimedia tkabbar id-dħul tagħha permezz ta' mezzi alternativi ta' fondi bħal sponsorizzazzjoni, servizzi u fonti oħra.
Proġetti
thumb|Logo tal-familja tal-proġetti tal-Wikimedia
Wikimania
Il-Wikimedia kull sena torganizza l-Wikimania (Paġna tal-informazzjoni fuq Meta-Wiki], konferenza għal utenti tal-proġetti tal-Fondazzjoni Wikimedia. Din kienet organizzata għall-ewwel darba fi Frankfurt (Ġermanja), fl-2005.
Paulínia
Paulìnia hi muniċipju fl-istat ta' São Paulo, ġewwa l-Brażil.
Żvezja
thumb|Organizzazzjoni territorjali L-Iżvezja (Żvediż:Sverige), uffiċjalment ir-Renju tal-Iżvezja (Żvediż: ), hi pajjiż fl-Iskandinavja fl-Ewropa ta' Fuq. Il-pajjiż imiss man-Norveġja u l-Finlandja, u huwa konness mad-Danimarka b'pont li jaqasm il-fliegu ta' Øresund.
L -Iżvezja fiha 450,295 kilometru kwadru (173,860 mi kw) u hi t-tielet l-akbar pajjiż fl-Unjoni Ewropea bl-erja. Għandha popolazzjoni totali ta' madwar 9.5 miljun. u d-densità tal-popolazzjoni hi baxxa, 21 abitant kull kilometru kwadru (54/mi kw). Il-popolazzjoni hi kkonċentrata l-iktar fin-nofs tan-nofsinhar tal-pajjiż. Madwar 85% tal-popolazzjoni jgħixu f'żoni urbani. Il-belt kapitali tal-Iżvezja hija Stokkolma, li hija wkoll l-akbar belt. Mill-bidu tas-seklu 19, l-Iżvezja għexet fil-paċi u evitat il-gwerra.
Unjoni bejn l-Isvezja u n-Norveġja (1814-1905)
L-għaqda bejn l-Isvezja u n-Norveġja (Förenade Konungarikena Sverige och Norge De forente Kongerikene Norge og Sverige) kienet l-għaqda personali tar-renji tal-Iżvezja u n-Norveġja bejn l-1814 u l-1905.
Fl-aħħar tal-Gwerer Napoleoniċi, in-Norveġja ppruvat tikseb l-indipendenza. Dan kien jinkludi gwerra qasira kontra l-Iżvezja, li ġiet konkluża bit-Trattat ta’ Moss, ftehim ta' unjoni personali bejn l-Isvezja u n-Norveġja, iffirmat fl-14 ta' Awwissu, 1814 fil-belt Norveġiża ta' Moss. Dakinhar il-Parlament Norveġiż (Storting) eleġġa lir-Re Karlu XIII tal-Isvezja bħala Re tan-Norveġja.
Ir-relazzjoni bejn iż-żewġ renji kienet waħda ta 'kunflitt permanenti u waslet għal dikjarazzjoni unilaterali ta' indipendenza min-Norveġja fl-1905, li ttemm ir-reġim ta' unjoni personali. Is-sitwazzjoni ġiet solvuta bl-aċċettazzjoni u r-rikonoxximent tan-Norveġja bħala renju indipendenti mir-Re Oscar II fis-26 ta' Ottubru, 1905. Haakon VII finalment tela’ fuq it-tron tan-Norveġja fit-22 ta' Lulju, 1906.
Iżvezja-Finlandja
thumb|L-Isvezja bejn l-1560 u l-1809 L-Isvezja-Finlandja (Finlandiż: Ruotsi-Suomi, Svediż: Sverige-Finland) huwa terminu storjografiku Finlandiż antik li jirreferi għar-Renju tal-Isvezja fil-perjodu mill-Unjoni ta' Kalmar sal-Gwerer Napoleoniċi, mis-seklu 14 sas-seklu 18. Fl-1809 ir-renju kien maqsum u n-nofs tal-lvant sar il-Gran Dukat tal-Finlandja, li kien parti mill-Imperu Russu. It-terminu nħoloq minn storiċi nazzjonalisti Finlandiżi matul is-snin għoxrin, iżda minn dakinhar tneħħa mill-istorjografija professjonali minħabba l-ineżattezza tiegħu. Xi drabi għadu jintuża fid-diskors Finlandiż ta’ kuljum.
Għalkemm it-terminu huwa pjuttost didattiku, pereżempju meta jintuża flimkien mat-termini Danimarka-Norveġja jew Svezja-Norveġja, huwa żball għax mill-Medju Evu sal-1809 dik li llum hija l-Finlandja kienet parti integrali mir-renju Żvediż. Matul dak il-perjodu l-Finlandja kienet meqjusa bħala waħda mill-erba' artijiet Żvediżi, li dak iż-żmien kienet imsejħa Österland. Kienet differenti minn Götaland u Svealand, peress li f'dawk ir-reġjuni l-Isvediż kien il-lingwa maġġuri, iżda mhux min-Norrland peress li f'din il-parti tar-renju l-Isvediż ma kienx l-aktar lingwa mitkellma, ħlief għal xi żoni tul il-kosta u bejn in-nobbli u l- klassijiet superjuri urbani. Matul il-perjodu imperjali, l-Iżvezja-Finlandja kienet identika għall-Isvezja reali, filwaqt li l-possedimenti barranin kienu jikkostitwixxu d-dominji tal-Isvezja. Madankollu, id-distinzjoni kunċettwali bejn l-Isvezja u l-Finlandja ġieli saret diġà matul il-gvern Żvediż. Pereżempju, f’xi dokumenti tas-seklu 16, Gustavus Vasa kultant uża l-frażijiet il-bliet tal-Iżvezja u l-Finlandja u l-ibliet tal-Finlandja u l-ibliet tal-Isvezja, li jimplika li ż-żewġ entitajiet ma kinux identiċi. F'dan il-kuntest, "Finlandja" madankollu ġeneralment tirreferi għall-provinċji storiċi tal-Finlandja ġenwina u Satakunta, mhux Häme jew Karelia.
Imperu Svediż
L-Isvezja kienet waħda mill-potenzi Ewropej kbar tas-seklu 17. Fl-istorjografija moderna din l-era hija magħrufa bħala l-Imperu Svediż jew stormaktstiden (bl-Ispanjol: "L-era tal-qawwa kbira" jew "L-era tal-poter").
Provinċja ta' Soria
thumb|right|250px|Provinċja ta' Soria Soria hija provinċja li tinsab fi Spanja Ċentrali, fil-Lvant tal-komunità awtonoma ta' Kastilja u León. Il-konfini tagħha huma l-provinċji ta' La Rioja, Zaragoza, Guadalajara, Segovia, u Burgos.
Soria hi l-inqas provinċja popolata fi Spanja kollha, b'densità ta' madwar 9 abitanti kull kilometru kwadru—waħda mill-inqas fl-Unjoni Ewropea. Mill-popolazzjoni tal-provinċja (91,487), huma madwar 40% li jgħixu fil-kapitali, Soria. Hemm 183 muniċipji f'Soria, li kważi nofshom huma rħula b'inqas minn 100 persuna, fejn huma biss tnax-il raħal li għandhom popolazzjoni ta' iktar minn 1000 persuna. Ċentri importanti ta' din il-provinċja huma Almazán u Burgo de Osma-Ciudad de Osma.
Il-muniċipji huma miġburin f'għaxar comarcas, b'dan il- mod: 300px|right
Comarca ta' Pinares
250px|right
Comarca ta' El Valle
250px|right
Comarca ta' Tierras Altas
250px|right
Comarca ta' Burgo de Osma
250px|right
Comarca ta' Campo de Gómara
250px|right
Comarca ta' Moncayo
250px|right
Comarca ta' Almazán
250px|right
Comarca ta' Medinaceli (Arcos de Jalón)
250px|right
Diego Cavalieri
Diego Cavalieri (São Paulo, 1 ta' Diċembru 1982) huwa futboler Brażiljan li jilgħab bħala gowlkiper ma' Botafogo. Hu għandu dixxendenza Taljana u jħaddan kemm passaport Taljan kif ukoll dak Brażiljan.
Karriera
Cavalieri beda l-karriera tiegħu ma' Palmeiras, fejn iddebutta nhar l-24 ta' Ġunju 2002 f'rebħa ta' 4–0 kontra Rio Claro. Fil-bidu tal-istaġun 2006, wara li kien weġġa' Marcos, Diego beda mal-ewwel tim għall-ewwel darba fid-derby klassiku bejn Palmeiras u Corinthians, partita li ntemmet f'favur it-tim abjad u aħdar. Bi prestazzjonijiet pożittivi u siguri bejn il-lasti, hu mhux biss irnexxielu jikseb post bħala titular iżda kiseb ukoll ir-rispett u l-fiduċja tal-partitarji tiegħu.
Wikotba
Wikibooks (għall-bidu imsejjaħ bħala Wikimedia Free Text Project u Wikimedia Textbooks) huwa wiki tal-Fondazzjoni Wikimedia għall-ħolqien ta' kontenut bla ħlas ta' kotba testwali u manwali.
Storja
Wikibooks beda fl-10 ta' Lulju, 2003, bħala tweġiba għal rikjesta li saret mill-kontributur tal-Wikipedija Karl Wick għal proġett li jkun jista' jospita u jibni ġo fih kotba testwali b'xejn fuq suġġetti bħall-kimika organika u l-fiżika. Żewġ sottoproġetti kbar huma l-Wikijunior u l-Wikiversità li ġew ikkreati fi ħdan il-Wikitbiet qabel ma l-politika uffiċjali tal-Wikibooks ġiet aktar tard mibdula, li proġetti b'tip ta' inkubatur għandhom jibdew skont il-politika l-ġdida tal-proġetti tal-Fondazzjoni Wikimedia.
Wikijunior
Wikijunior huwa sottoproġett tal-Wikitbiet li jispeċalizza fuq kotba għat-tfal. Il-proġett jikkonsisti fuq kemm rivista u anki websajt, u attwalment qed jiġi żviluppat bl-Ingliż, id-Daniż, l-Finlandiż, il-Franċiż, il-Ġermaniż, it-Taljan, il-Ġappuniż u l-Ispanjol. Dan il-proġett huwa finanzjat minn Beck Foundation.
Kontenut
275px|thumb|Il-kobor tal-ikbar tmien siti tal-Wikitbiet (skont il-lingwa), Lulju 2003 – Jannar 2008 Waqt li xi kotba huma oriġinali, oħrajn bdew bħala testi ikkupjati minn fonti oħra ta' kotba testwali ta' kontenut ħieles fuq l-internet. Il-kontenut kollu tas-sit huwa kopert mil-Liċenzja ta' dokumentazzjoni ħielsa. Dan ifisser li l-kontribuzzjonijiet jibgqgħu taħt proprjetà letterarja tal-kreaturi, waqt li l-liċenzja copyleft tassigura li l-kontenut jibqa' distribwit u riprodott b'xejn.
Il-Wikitbiet huwa differenti mill-funzjoni tal-Wikisors, fejn il-kontenut tal-Wikitbiet ikun mistenni li jiġi mibdul mill-parteċipanti. Però, dokumenti li għandhom t-test oriġinali bħala sors, bħad-drammi Xejksperjani huma minflok ospitati fuq Wikisors.
Francesco Buhagiar
Francesco Buhagiar (Qrendi, 7 ta' Settembru 1876 – Rabat, 27 ta' Ġunju 1934), iben Michele Buhagiar u Filomena mwielda Mifsud, kien it-tieni Prim Ministru ta' Malta fejn serva bejn l-1923 u l-1924. Buhagiar ħa l-lawrja ta' Avukat mill-Università Rjali ta' Malta fl-1901. Kien membru tal-Unione Politica Maltese (Partit ta' Panzavecchia) u ġie elett fl-Ewwel u t-Tieni Leġislatura: 1921 u 1924. Kien Ministru tal-Ġustizzja bejn Ottubru 1922 u Settembru 1924, Ministru tal-Finanzi, Dwana u Portijiet bejn Ottubru 1923 u Awwissu 1924. Kien it-tieni Prim Ministru fil-Gvern Awtonomu Malti bejn Ottubru 1923 u Settembru 1924. Wara li rriżenja minn Prim Ministru sar Imħallef. Iċ-ċajta fis-snin għoxrin kienet li dan ħares fil-mera u lix-xbiha ta’ quddiemu qalilha “minn għada, int Imħallef”! Miet ir-Rabat fis-27 ta’ Ġunju 1934.
Manuel Rivera-Ortiz
Manuel Rivera-Ortiz (Guayama, 23 ta' Diċembru 1968) huwa fotografu Amerikan ta' dixxendenza Puerto Rikana magħruf l-iżjed għall-fotografija dokumentarja tiegħu li turi l-kundizzjonijiet li jgħixu fihom in-nies fin-nazzjonijiet inqas żviluppati. Hu rċieva numru ta' unuri u premjijiet grazzi għax-xogħol tiegħu.
Repubblika Ċeka fil-Festival tal-Eurovision
Ir-Repubblika Ċeka ħadet sehem tliet darbiet fil-Festival tal-Eurovision, u ddebuttat fl-edizzjoni tal-2007. Mit-tliet tentattivi tagħha, hi naqset li tagħmilha sal-finali. Il-pajjiż irtira wara l-edizzjoni tal-2009 wara li r-rappreżentant Gipsy.cz naqsu li jiksbu punt wieħed fis-semifinali.
Parteċipazzjoni
thumb|225px|[[Tereza Kerndlová tinterpreta "Have Some Fun" f'Belgrad]] L-istazzjon Ċek Česká televize (ČT) esprima l-interess biex jipparteċipa għall-edizzjoni tal-2005 fi Kyiv, l-Ukrajna. Madanakollu, għal numru ta' raġunijiet, din qatt ma mmaterjalizzat. Għas-sena ta' wara kienu se jibgħatu diska, iżda m'għamlux hekk minħabba li kellhom id-dubji jekk kinux se jikkwalifikaw għall-finali jew le.
Nhar id-19 ta' April 2006, ČT ikkonferma l-preżenza tiegħu fl-edizzjoni tal-2007 ġewwa Ħelsinki, il-Finlandja. Id-debutt taċ-Ċeki kien magħżul permezz tas-sistema tal-SMS, bir-rebbieħ ikun il-grupp rinomat lokalment, Kabát, bil-kanzunetta "Malá dama". Fis-semifinali tal-10 ta' Mejju 2007, ir-Repubblika Ċeka kantat fis-sittax-il post, madanakollu rċiviet punt wieħed biss, mogħti mill-Estonja.
Għall-edizzjoni tal-2008 f'Belgrad, is-Serbja, ČT għal darb'oħra żamm finali nazzjonali sabiex jagħżel ir-rappreżentant tiegħu. Minn għaxar kanzunetti, Tereza Kerndlová b'"Have Some Fun" kisbet id-dritt li tirrapreżenta lil pajjiżha fil-Eurovision. Fit-tieni semifinali, Kerndlová kantat fit-tmien post, imma kellha ssofri minn eliminazzjoni bikrija mill-kompetizzjoni wara li naqset li tagħmilha għall-finali.
Minkejja li fiż-żewġ parteċipazzjonijiet preċedenti spiċċaw fl-aħħar żewġ postijiet, ČT ikkonfermaw li kienu se jiħdu sehem fl-edizzjoni tal-2009 ġewwa Moska, ir-Russja. L-għażla tar-rappreżentant kienet waħda interna, bil-pubbliku jagħżel il-kanzunetta. Ix-xandar għażel il-grupp Gipsy.cz f'Jannar tal-2009, u wara l-votazzjoni ntgħażlet il-kanzunetta "Aven Romale". Id-destin ftit li xejn varja minn qabel, hekk kif il-grupp spiċċa l-aħħar fis-semifinali mingħajr punt.
Fit-22 ta' Lulju 2009, l-istazzjon ħabbar li kienu rtiraw mill-edizzjoni tal-2010.
Jetty Paerl
Jetty Paerl (twieldet fis-27 ta' Mejju 1927 – mietet fit-22 ta' Awwissu 2013) kienet kantanta Olandiża, li kienet l-aktar famuża fis-snin ħamsin u sittin. Hi kienet miżżewġa lill-artist Olandiż Cees Bantzinger.
Matul it-Tieni Gwerra Dinjija, hi għexet f'Londra, hekk kif l-Olanda kienet okkupata minn-Nażi Ġermaniża. Hemmhekk hi ħadet sehem fix-xandir ta' Radio Oranje, il-gvern Olandiż fl-eżilju, u kien magħruf bħala Jetje van Radio Oranje.
Fl-1956 hi rrapreżentat lill-Olanda fl-ewwel edizzjoni tal-Festival tal-Eurovision bil-kanzunetta "De Vogels Van Holland" (L-Għasafar tal-Olanda) miktuba minn Annie M. G. Schmidt u komposta minn Cor Lemaire. Billi f'dik l-edizzjoni ma ġew ippublikati r-riżultati finali, il-pożizzjoni tal-kanzunetta tagħha mhuwiex magħruf.
Kalkulu tal-varjazzjonijiet
Il-kalkulu tal-varjazzjonijiet hu qasam tal-matematika li jittratta funzjonijiet ta’ funzjonijiet, differenti mill-analisi ordinarja li tittratta funzjonijiet tan-numri. Dawn il-funzjonali jistgħu jkunu formulati, pereżempju, bħala integrali li jinvolvu funzjoni mhux magħrufa u d-derivati tagħha. L-interess hu fil-funzjonijiet estremali, jew dawk li jagħmlu l-valur tal-funzjonali massimu jew minimu. Xi problemi klassiċi fuq il-kurvi nistgħu inqegħduhom f’din il-forma: fost l-eżempji hemm il-kurva brakistokrona, il-mogħdija minn punt A għal punt B, mhux fl-istess linja vertikali, li matulha partiċella tinżel fl-inqas ħin taħt il-forza ta’ gravità. Mela rridu nimminimizzaw il-funzjoni li tirrappreżenta l-ħin fuq il-kurvi kollha minn A għal B.
It-teorema tal-qofol tal-kalkulu tal-varjazzjonijiet hu l-ekwazzjoni ta’ Euler-Lagrange. Din tikkorrispondi ma kondizzjoni ta’ stazzjonarjetà għall-funzjonal. Bħal fil-każ meta nfittxu l-massimi u l-minimi ta’ funzjoni, l-analisi tal-varjazzjonijiet żgħar madwar soluzzjoni tagħti kondizzjoni ta’ l-ewwel ordni. Ma nistgħux ngħidu direttament jekk inkunux sibna massimu, minimu, jew l-ebda wieħed.
Il-metodi varjazzjonali huma importanti fil-fiżika teorika: fil-mekkanika lagranġjana u fl-applikazzjoni tal-prinċipju ta’ minima azzjoni għall-fiżika kwantistika. Il-metodi varjazzjonali jipprovdu l-bażi matematika għall-metodu ta’ l-elementi finiti, li hu biċċa għodda qawwija għar-riżoluzzjoni tal-problemi tax-xifer. Huma użati ħafna wkoll fl-istudju ta’ l-ekwilibri statiċi fix-xjenza tal-materjali, u fil-matematika pura, pereżempju fl-użu tal-prinċipju ta’ Dirichlet għall-funzjonijiet armoniċi mill-lat ta’ Bernhard Riemann.
L-istessi konċetti jidhru f’suriet oħra, pereżempju, bħala metodi fl-ispazji ta’ Hilbert, fit-teorija ta’ Morse, jew fil-ġometrija simplettika. Il termini varjazzjonali tintuża fil-każi kollha ta’ funzjonali estremali. L-istudju tal-ġeodetiċi fil-ġometrija differenzjali hu qasam li ovvjament għandu kontenut varjazzjonali. Sar ħafna xogħol fuq il-problema tas-superfiċju minimu (problema tal- bużżieqa tas-sapun), magħrufa wkoll bħala l-problema ta’ Plateau.
Banca Agricola Popolare di Ragusa
Banca Agricola Popolare di Ragusa (Bapr) hija kumpanija koperattiva Taljana għal ishma b'responsabbiltà limitata mwaqqfa fl- 1889, b'kaital ġenerali f'Ragusa u sussidjarji li joperaw fl-oqsma ta' Ragusa, Siracusa, Catania, Messina, Enna, Palermo u Milan.
Storja
Il-bank twaqqaf fl-10 ta’ Marzu, 1889 bħala Banca Popolare Cooperativa di Ragusa (li ġie inkorporat fl-istitut attwali, imwaqqaf fl-1902), meta grupp ta' Ragusani magħmul minn Luigi Cartia, Giorgio Morana Gulino, Giovanni Lupis, Corrado Schifitto, Gaetano Nicita, Vincenzo Cannì, Filipponeri Criscione u Carmelo Scribano ffirmaw att fundatur. L-ewwel azzjonisti wettqu l-integrazzjoni tal-kapital u fl-aħħar tas-sena kien hemm madwar 60 biex jissottoskrivu għal ishma, għal total ta' 56,000 lira.
Il-kumpanija twieldet wara attività ekonomika, agrikola u kummerċjali intensa, preżenti fil- provinċja ta' Ragusa. B'mod partikolari, mill-bidu tas-snin disgħin, il-bank segwa politika ta' espansjoni, billi kiseb tmexxija fil-qasam reġjonali, billi ppromwova, f'sinerġija, l-ekonomija lokali.
Il-kumpanija parent Banca Agricola Popolare di Ragusa tikkontrolla wkoll kumpanija tal-proprjetà immobbli bbażata f'Ragusa, u kumpanija ta 'senserija tal-ishma bbażata f'Milan. Hija istituzzjoni ta' kreditu dejjem meqjusa solida u effiċjenti fix-xena bankarja nazzjonali. Fl-2020, 86 aġenzija se jkunu preżenti fl-Italja (85 fir-reġjun ta' Sqallija).
Fl-2019, il-Bank tal-Italja ta permess lill-Agrikoltura biex jixtri lura l-ishma tiegħu stess sa 2% tal-kapital primarju.
Margaritu ta' Brindisi
Margaritu ta' Brindisi, jew Margaritun (Brindisi, madwar 1145 – 1197 jew 1200), kien ammirall tar-Renju Normann ta' Sqallija u l-ewwel konti ta' Malta.
Il-ħajja
Margaritu ssuċċieda l-ammiralli Ġorġ ta' Antijokja u Maione ta' Bari fit-tmexxija tal-flotta Normanna fir-renji ta' Guliermu II ta' Sqallija (1166-1189) u Tankredi ta' Sqallija (1189–1194). X'aktarx beda l-karriera tiegħu bħala pirata Grieg u forsi veru li ismu Margaritus hi l-forma Latina tal-kelma Griega Megareites (= ta' Megara). Għażel il-belt ta' Brindisi minħabba l-port tagħha, eċċezjonali għall-kobor, sigurtà u l-pożizzjoni ġeografika tajba tiegħu. Kien jgħix u jżomm il-parti l-kbira tal-flotta hemm. In-nies ta' żmienu kellhom rispett kbir għall-kwalitajiet li kellu tant li kienu jsejħulu Rex maris jew Novus Neptunus; l-għedewwa tiegħu kienu jibżgħu ħafna minnu u ma kinux iqisuh ħlief arċipirata.
Margaritu jidher għall-ewwel darba ma' ġenb Tankredi, dak iż-żmien konti ta' Lecce u f'ras il-flotta fil-ġlieda mmexxija minn Guliermu II kontra l-Biżantini. Madwar l-1185 okkupa l-gżejjer Jonji u wara assalta l-gżira ta' Patmos. Fil-ħarifa tal-1186 mexxa l-flotta Normanna kontra Ċipru (fejn il-gvernatur, Iżaqq Komnenu kien irbella kontra Biżanzju) u f'attakk bla rażan qabad 70 galeja tal-imperatur Biżantin, Iżaqq II Anġlu li sofra l-ikbar telfa navali tal-imperu tal-Orjent bid-deportazzjoni għal Sqallija tal-ġenerali Biżantini. Wara Margaritu nħatar konti ta' Zakintos, Ċefalonja u Itaka.
Fil-ħarifa tal-1187, ir-re Guliermu II bagħtu l-Art Imqaddsa wara li Saladin kien irrikonkwista Ġerusalemm. Margaritu, b'60 frejgata u 200 kavalier, għases ix-xtajtatiet tal-Palestina il-ħin kollu u ma ħalliex lil Saladin li jokkupa l-portijiet l-oħra tal-kruċjati. Fl-aħhar fl-Lulju tal-1188 niżel Tripli, u ġiegħel lil Saladin li jirtira, u keċċa s-saraċini anki minn Marqab, Latakja u Tiru.
Meta miet Guliermu (Novembru tal-1189) Margaritu mar lura Sqallija u appoġġa bil-qawwa lil Tankredi fil-ġlieda għat-tron. Xorta waħda, is-sena ta' wara kellu jħalli l-port ta' Messina minħabba l-attakk minn Rikkardu Qalb ta' Ljun li għamel ħerba mill-belt (4 ta' Ottobru 1190). Margaritu dejjem iddefenda l-interessi ta' Tankredi fuq kollox fil-konfronti tiegħu mar-re tal-Ġermanja Enriku VI, li kien iżżewweġ iz-zija ta' Tankredi, Costanza d'Altavilla u dehrlu li kellu dritt għar-renju ta' Sqallija.
Meta Enriku VI assedja 'l Napli fis-sajf tal-1191, Margaritu mar jiġri jiddefendi l-belt, attakka l-frejgati Piżanin u ħeles il-port. Sadattant f'Salerno Costanza ttieħdet priġuniera u nġiebet Messina. Forsi kien f'din l-okkażżjoni ta' suċċess kbir li Tankredi ħatar 'l Margaritu l-ewwel konti ta' Malta (1192). It-titlu tal-konteja ta' Malta kien iġib miegħu ġid enormi u sehem inportanti, daqs tal-portijiet ta' Brindisi u Messina, fl-infrastruttura tat-tħejjija tal-frejgati tar-re, l-ankraġġ u l-impieg tal-baħrin.
Imma meta miet Tankredi (20 ta' Frar 1194) sar iżjed faċli għal Enriku VI biex jikseb il-konkwista tar-renju. Markuvaldu ta' Annweiler, f'ras il-flotta ta' frejgati Piżanin, Ġenoviżi, u Ingliżi, l-ewwel ġiegħel 'l Napli u Messina jċedu u mbagħad assedja 'l Palermo, li Margaritu ddefenda bl-aħrax sal-20 ta' Novembru. Fil-patti tar-reża, Margaritu kiseb li konkwistaturi ma jgħamlux ħerba minn Palermo u li jiġi rispettati l-ħajjiet Sibilla ta' Acerra, l-armla ta' Tankredi, u uliedha. Però, erbagħt ijem wara l-inkurunazzjoni ta' Enriku VI (fil-Milied tal-1194), Sibilla u uliedha ma' nobbli oħra tal-qorti Normanna (li fosthom kien hemm Margaritu), ġew akkużati b'rewwixta kontra Enriku, intefgħu il-ħabs u ntbagħtu l-Ġermanja.
Xi storiċi jsostnu li Margaritu miet il-Ġermania fl-1197, wara li ġie magħma u emaskulat. Oħrajn isostnu li ta' min jemminha l-istorja fil-Kronaka ta' Ruġġier ta' Hoveden, li skontha fis-sena 1200, Margaritu, kważi għama, qiegħed ruħu fis-servizz tar-re ta' Franza, Filippu II, u waqt li kien sejjer Brindisi fejn kien ġabar flotta, miet Ruma maqtul minn qaddej tiegħu.
Il-familja
Iżżewweġ lil Matina, bint illeġittma ta' Guliermu I ta' Sqallija. Magħha kellu tnejn jew tlett itfal:
Il-proprjetajiet u l-legat
thumb|Il-firma ta' Margaritu Nafu li Margaritu kellu dar Messina li nħarqet matul il-ħerba li għamel mill-belt Rikkardu Qalb ta' Ljun fl-1190.
Margaritu għamel donazzjonijiet importanti: tnejn lill-knisja ta' San Nikola ta' Peratico (Colobraro) (1192 u 1194), waħda lill-monasteru tas-San Salvatur ta' Messina (1193) u oħrajn lill-knisja tal-premostratensi ta' Santa Marija ta' Parvo Ponte fi Brindisi.
Fud Leclerc
thumb|Fud Leclerc (1958) Fud Leclerc, imwieled bħala Fernand Urbain Dominic Leclercq, kien kantant Belġjan, li kien ukoll pjanista ta' Juliette Gréco. Wara l-karriera tiegħu bħala pjanista, liriċista u kantant, Leclerc dar mad-dinja qabel ma rritorna lura l-Belġju fejn beda karriera ġdida bħala kuntrattur tal-bini.
Leclerc irrapreżenta erba' darbiet lill-Belġju fil-Festival tal-Eurovision:
Il-kanzunetta li Leclerc kanta fl-edizzjoni tal-1962 tibqa' magħrufha minħabba li kienet l-ewwel kanzunetta f'din il-kompetizzjoni li ma kisbet l-ebda punt.
Nannakola tal-faqqus il-ħmir
In-Nannakola tal-Faqqus il-ħmir (Henosepilachna elaterii) hija ferm komuni fil-gżejjer Maltin. Id-dieta tagħha tikkonsisti biss f'ħaxix illi ġej mill-Familja Cucurbitaceae li hija familja ta' pjanti li tinkludi ħjar u dulliegħ. Din in-nannakola hija erbivora u ma tiekolx insetti bħall-maġġoranza tan-nannakoli l-oħra. B'hekk minħabba din id-dieta, Henosepilachna elaterii ġiet ikklassifikata taħt is-sottofamilja Epilachninae (sottofamilja ta nannakoli erbivori). Il-pjanta ferm preferuta minn din l-ispeċi hija, kif l-isem jissuġġerixi, dik tal-faqqus il-ħmir (Ecballium elaterium). Din l-ispeċi tqatta kważi ħajjitha kollha fuq il-Faqqus il-ħmir u għandha ċiklu tal-ħajja ferm adattat għall-ghixien fuq din il-pjanta.
Adult
Il-ġisem tan-Nannakoli adulti għandu forma tonda illi issir ċatta fil-qiegħ u daqs medju ta' 7-8mm. Għalkemm ġisimhom huwa żgħir, mhuwiex diffiċli biex tarahom. Dan għaliex in-nannakoli tal-Faqqus il-Ħmir għandhom kulur oranġjo skur illi jikkuntrasta ferm mal-weraq ħodor tal-pjanta. Dan il-kulur jirriżulta minn sustanzi li jissejħu karotenojdi illi jinsabu fuq il-ġwienaħ protettivi tan-nannakola. Kull ġewnaħ estern tan-nannakola għandu 6 tikki suwed fuqu. B'hekk Henosepilachna elaterii għandha 12-il tikka b'kollox. Tnejn minn dawn it-tikek xi kultant jistgħu jkunu tant viċin illi jidħlu f'xulxin u jiffurmaw marka akbar. Barra minn hekk, il-ġwienaħ ta' din l-ispeċi huma miksijjin b'ħafna suf mikroskopiku illi jgħin biex in-nannakola ma tiżloqx. Dan is-suf mikroskopiku huwa ukoll utli għal pjanta tal-faqqus il-ħmir. Dan għaliex fih jeħel il-pollinu żgħir tal-pjanta u b'hekk malli in-nannakola timxi minn fjura għall-oħra tkun qed tgħin lil pjanti fil-poliniżżazjoni. Il-partijiet tal-ħalq ta' din l-ispeċi jissejħu mandiboli. Dawn huma addattati biex itaqqbu u jgħasru iċ-ċelloli tal-pjanta biex b'hekk in-nannakola tkun tista' tieħu in-nutrijenti meħtieġa mill-pjanta. Il-fjuri ta' Ecballium elaterium ukoll jagħmlu parti mid-dieta tan-nannakola.
Il-Bajd u il-Larva
Il-bajd ta' din l-ispeċi huwa ferm żgħir u għandu lewn isfar. Dan jiġi iddepożitat fi gruppi taħt weraq tal-faqqus il-ħmir. Wara erbat ijiem ta' żvilupp il-bajd ifaqqas f'larva. Il-larva ta' Henosepilachna elaterii għandhu lewn isfar ċar u jiekol ukoll il-weraq tal-faqqus il-ħmir. L-esoskeletru tiegħu mhuwiex ċatt iżda għandu ħafna frugħa ħerġin minnu. Dawn il-frugħa jagħtuh dehra brillanti u jibqgħu hemm sa l-istadju tal-metamorfosi. Qabel ma tibda il-metamorfosi, il-larva jgħaddi minn erba' stadji ta' żvilupp fejn fihom iwaqqa l-esoskeletru l-antik u jibni ieħor ġdid. X'ħin il-larva ikun kbir biżżejjed jibni pupa madwaru bi proteini speċjali. Il-pupa jkollha qoxra ħoxna ta' lewn kannella illi tipproteġi il-larva waqt l-istadju tal-metamorfosi. Wara perjodu ta' 8-10 ijiem, in-nannakola adulta toħroġ mill-pupa u tkompli ħajjitha fuq il-pjanta tal-Faqqus il-ħmir.
Mġiba Naturali
Din in-nannakola ma tidħolx fi stat ta rqad fix-xitwa. Dan għaliex il-pjanta tal-Faqqus il-ħmir tinsab tifjorixxi matul is-sena kollha u għalhekk l-ikel tan-nannakola qatt ma jkun skars.
Il-mekkaniżmi ta' difiża ta' din in-nannakola huma l-istess bħal dawk tan-nannakoli l-oħra tal-familja Coccinellidae:
In-nannakola tal-faqqus il-ħmir tkun abbundanti fejn hemm pjanti tal-Familja Cucurbitaceae. B'hekk pjanta waħda tista' tkun abitata minn 10 nannakoli jew aktar.
Effett Negattiv
Peres li Henosepilachna elaterii hija erbivora, tista' tkun ta' ħsara lil prodotti agrikoli. Fost dawn il-prodotti, in-nannakola tattakka il-pjanti tal-ħjar, dulliegħ, bettiegħ u qargħa aħmar. Din in-nannakola tuża il-mandiboli tagħha biex tqatta' u tiekol weraq, fjuri u frott u għalhekk mhijiex favorita ma ħafna bdiewa. Barra minn hekk din in-nannakola tista tkun qed iġġorr magħha virus li bl-Ingliż jissejjaħ "Squash Mosaic Virus". Dan jista joqtol il-pjanti tal-ħaxix u jnaqqas il-kwantita ta' frott drastikament. Din il-marda tista' tiġi evitata billi l-bdiewa jbexxu bexx apposta.
Snajja Maltin
Xogħol u Snajja' Maltin
Il-buttar kien dak li jagħmel il-btieti, il-krietel u l-ġarar. Il-btieti kienu għall-prodotti tal-biedja bħal basal, patata, pastard, bettieħ, ħawħ, rummien u prodotti oħra.
Il-krietel u l-btieti kienu jsiru billi l-buttar kien idawwar xi injam u madwar l-injam kien jagħmel ċrieki tal-ħadid li ma jsaddux. Meta tkun lesta, il-buttar kien jiftaħ toqba mnejn jimla l-inbid. Din it-toqba kien isoddha b'’biċċa sufra imkebba f’ċarruta ratba.
F'dawn il-krietel kienu jintefa' l-inbid ukoll. Dawn il-krietel bl-inbid kienu jintefgħu ġewwa maħżen u jinfetħu matul xi okkażjoni.
Il-Bexxiex
Il-Bexxiexa tat-toroq
Sena ilu meta ma kienx għad hawn is-sistema tat-tarmak it-toroq kienu jinksew bi żrar tal-qawwi li kienet tagħmilha diffiċli biex tinkines l-art u għalhekk minflok kenniesa l-gvern kien jimpjega l-bexxiexa. Dawn kienu jbexxu t-toroq u jraqqdu t-trabijiet. Iżda l-bexxiexa nqatgħu hekk kif beda jinqata' ż-żrar mit-toroq għall-ħabta tal-1930.
Il-Ballata
Il-Ballata ġeneralment kienu jkunu nisa li joqogħdu f’post fejn ma kienx hemm sajd jew agrikultura. Dawn mingħajr ebda studju kienu jagħmlu x-xogħol meħtieġ għall-bjut tad-djar. Kien ikun hemm gruppi ta’ erbgħa jew ta' sitta f’daqqa u bħala għodda kienu jużaw il-marżebba u l-kazzola. Il-marżebba kellha manku u qiegħ ċatt u kienu jużawha sabiex iballtu b’mod uniformi. Imbagħad kien jingħata “l-proviżjon”. Dan kien ikun taħlita ta’ ġir abjad u deffun. Il-proviżjon kien jinkesa mal-bejt kollu bl-għajnuna tal-marżebba. Imbagħad kien jibda x-xogħol bil-kazzola li kienu jużawha biex tillixja kullimkien. Meta kollox ikun lest dejjem kienu jagħmlu t-tiben biex ix-xemx ma tiblax l-umdita` kollha.
Il-Qalfat
Il-qalfat kien persuna li kien jagħmel l-affarijiet bl-użu tal-qasab. Pereżempju xi qoffa jew qasba, xi bixkilla jew palju. Il-qalfat kien jgħawweg il-qasab mingħajr ma jaqsamhom u jifforma l-oġġett li jrid jew li jordnaw in-nies.
Il-Ħaddied
Bil-forġa u l-inkwina, bit-tnalja u l-mazza, il-ħaddieda kienu jsawru għodod għall-bdiewa sa rimmijiet tal-karettuni. Kienu jsewwu oġġetti tal-ħadid ġeneralment użati mir-residenti tal-lokal. Sa mill-eqdem żminijiet, il-ħaddieda Għawdxin ħadmu oġġetti mill-ħadid u l-azzar skont il-bżonnijiet ta’ nies tas-sengħa jew inkella bżonnijiet fid-djar.
Il-morsa u l-lima rnexxielhom jservu klijenti daqstant differenti bħat-taħħan, is-sarraġ, il-mastrudaxxa u l-bennej. Mill-azzar, il-ħaddied ttempra xfafar ta’ mnanar,skieken, u wċuħ tal-imrietel. Uħud mill-oġġetti li kien jagħmel il-ħaddied kienu, sikek tal-ħart u mgħażaq, ċappetti tal-bibien u spanjoletti tat-twieqi, serraturi u mfietaħ, ktajjen, skieken, imsiemer, għodda, nagħal taż-żwiemel, ganċijiet, partijiet tal-karettuni, borom, taġnijiet, u kaldaruni.
Il-Furnar
Għawdex huwa magħruf għall-ħobż bnin tiegħu. Illum il-ħobż m'għadux daqshekk essenzjali fid-dieta Għawdxija, iżda madanakollu xorta għadu jinżel għasel flimkien ma' xi stuffat, laħam il-forn jew ma' xi insalata. Saħansitra xi wħud għadhom sa llum ma jgħaddux mingħajr dik il-biċċa ħobż tal-Malti tqarmeċ friska, flimkien ma' xi tadama u ġbejna. Il-ħsieb biss, jiftaħlek l-aptit!
Il-ħobż Għawdxi jixxiebaħ ħafna ma' dak ta' Malta. X'aktarx li s-sengħa tal-ħobż intirtet minn dik tal-Italja tan-Nofsinhar, u ta' Sqallija. It-togħma tal-ħobż tiddependi minn jekk il-forn jissaħħanx bil-ħatab, bil-pitrolju jew inkella bl-elettriku. L-ghamla tal-qiegħa tal-forn għandha sehem ewlieni fit-togħma partikolari tal-ħobż.
In-Nissieġa